title: Директива 97/74/ЕО на Съвета от 15 декември 1997 година за включване на Обединеното кралство Великобритания и Северна Ирландия в Директива 94/45/ЕО за създаване на Европейски работнически съвет или на процедура за информиране и консултации с работниците и служителите в предприятия с общностно измерение

text:
Важна правна забележка

|

31997L0074

Официален вестник n° L 010 , 16/01/1998 стр. 0022 - 0023 специално чешко издание глава 05 том 03 стр. 261  - 262 специално испанско издание глава 05 том 03 стр. 261  - 262 специално унгарско издание глава 05 том 03 стр. 261  - 262 специално литвийско издание глава 05 том 03 стр. 261  - 262 LV.ES глава 05 том 03 стр. 261  - 262 MT.ES глава 05 том 03 стр. 261  - 262 PL.ES глава 05 том 03 стр. 261  - 262 SK.ES глава 05 том 03 стр. 261  - 262 специално словенско издание глава 05 том 03 стр. 261  - 262

		19971215Директива 97/74/ЕО на Съветаот 15 декември 1997 годиназа включване на Обединеното кралство Великобритания и Северна Ирландия в Директива94/45/ЕО за създаване на Европейски работнически съвет или на процедура за информиране и консултации с работниците и служителите в предприятия с общностно измерениеСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 100 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че Съветът, в съответствие със Споразумението за социалната политика, приложено към Протокол 14 към Договора, и в частност член 2, параграф 2 от него, прие Директива 94/45/ЕО [4]; като има предвид, че в резултат на това, посочената директива не се прилага за Обединеното кралство Великобритания и Северна Ирландия;като има предвид, че Европейският съвет на заседанието си в Амстердам, проведено на 16 и 17 юни 1997 г., отбеляза със задоволство съгласието на Междуправителствената конференция да включи Споразумението за социалната политика в Договора и отбеляза също така, че е необходимо да се намери средство, за да се даде правна сила на желанието на Обединеното кралство Великобритания и Северна Ирландия да приеме вече приетите директиви на основата на това Споразумение преди подписването на Договора от Амстердам; като има предвид, че настоящата директива визира постигането на тази цел, като приложи Директива 94/45/ЕО за Обединеното кралство;като има предвид, че фактът, че Директива 94/45/ЕО не се прилага в Обединеното кралство, пряко засяга функционирането на вътрешния пазар; като има предвид, че прилагането на въпросната директива във всички държави-членки ще подобри функционирането на вътрешния пазар;като има предвид, че Директива 94/45/ЕО предвижда специалната група за преговори да се състои от максимум 17 членове; като има предвид, че този брой съответства на 14-те държави-членки, които са страни по Споразумението за социалната политика, плюс останалите три договарящи страни от Европейското икономическо пространство; като има предвид, че с приемането на тази директива общият брой на държавите, които са обхванати от Директива 94/45/ЕО, ще стане 18; като има предвид, че поради това горепосоченият максимален брой следва да се увеличи на 18, за да бъде представена всяка държава-членка, в която предприятието с общностно измерение има един или повече клона, или в която групата от предприятия с общностно измерение има контролиращо предприятие или едно или повече контролирани предприятия;като има предвид, че Директива 94/45/ЕО предвижда прилагането на специален режим по отношение на предприятията и групите от предприятия с общностно измерение, в които на 22 септември 1996 г. съществува споразумение, обхващащо цялата работна сила, което предоставя транснационална информация и консултации на работниците и служителите; като има предвид, че съответно, подобен режим следва да се прилага по отношение на предприятията с общностно измерение и групите от предприятия, попадащи в приложното поле на тази директива, единствено в резултат на прилагането ѝ по отношение на Обединеното кралство;като има предвид, че приемането на настоящата директива ще направи Директива 94/45/ЕО приложима във всички държави-членки, включително и в Обединеното кралство; като има предвид, че от датата на влизане в сила на настоящата директива, терминът "държави-членки" в Директива 94/45/ЕО следва да се тълкува като включващ по целесъобразност и Обединеното кралство;като има предвид, че държавите-членки е трябвало да въведат в сила законови, подзаконови и административни разпоредби, за да приведат законодателството си в съответствие с Директива 94/45/ЕО, най-късно две години след приемането ѝ; като има предвид, че на Обединеното кралство трябва да се даде същият период, както и на останалите държави-членки, за да въведе в действие необходимите мерки за спазването на настоящата директива,ПРИЕ НАСТОЯЩАТА ДИРЕКТИВА:Член 1Без да се засягат разпоредбите на член 3, Директива 94/45/ЕО се прилага за Обединеното кралство Великобритания и Северна Ирландия.Член 2В член 5, параграф 2, буква б) от Директива 94/45/ЕО "17" се заменя с "18".Член 31. Задълженията, произтичащи от настоящата директива, не се прилагат за предприятията с общностно измерение или групите предприятия, които единствено по силата на член 1 попадат в приложното поле на настоящата директива, при условие че на датата, посочена в член 4, параграф 1, или на датата на нейното транспониране в съответната държава-членка, когато тя е преди последната, вече съществува споразумение, обхващащо цялата работна сила, което осигурява транснационална информация и консултации на работниците и служителите.2. Когато срокът на споразуменията, посочени в параграф 1 изтече, страните по тези споразумения могат съвместно да решат да ги подновят. Когато това не стане, се прилага Директива 94/45/ЕО, допълнена с настоящата директива.Член 41. Държавите-членки въвеждат в сила законови, подзаконови и административни разпоредби, необходими, за да се съобразят с настоящата директива най-късно до 15 декември 1999 г., или осигуряват най-късно на тази дата социалните партньори да въведат необходимите разпоредби чрез споразумение, като държавите-членки са задължени да предприемат всички необходими мерки, които да им позволяват да бъдат в състояние да гарантират резултатите, налагани от настоящата директива. Те незабавно информират Комисията за това.2. Когато държавите-членки приемат тези разпоредби, те съдържат позоваване на настоящата директива или то се извършва при официалното им публикуване. Условията и редът на позоваване се определят от държавата-членка.Член 5Адресати на настоящата директива са държавите-членки.Съставено в Брюксел на 15 декември 1997 година.За СъветаПредседателJ.-C. Juncker[1] ОВ С 335, 6.11.1997 г.[2] ОВ С 371, 8.12.1997 г.[3] ОВ С 355, 21.11.1997 г.[4] ОВ L 254, 30.9.1994 г., стр. 64.--------------------------------------------------


title: Директива 98/7/ЕО на Европейския парламент и на Съвета от 16 февруари 1998 година за изменение на Директива 87/102/ЕИО относно сближаването на законовите, подзаконовите и административните разпоредби на държавите-членки относно потребителския кредит

text:
               15/ 04

               BG

               Официален вестник на Европейския съюз

               210

         31998L0007

               L 101/17

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 98/7/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 16 февруари 1998 година
   за изменение на Директива 87/102/ЕИО относно сближаването на законовите, подзаконовите и административните разпоредби на държавите-членки относно потребителския кредит
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 100А от него,
   като взеха предвид предложението на Комисията (1),
   като взеха предвид становището на Икономическия и социален комитет (2),
   в съответствие с процедурата, предвидена в член 189б от Договора (3),
   като имат предвид, че е желателно, с цел да се насърчат изграждането и функционирането на вътрешния пазар и да се осигури, че потребителите се ползват с висока степен на защита, да се използва един унифициран метод за изчисляване на годишния лихвен процент върху потребителския кредит в цялата Общност;
   като имат предвид, че член 5 от Директива 87/102/ЕИО (4) предвижда въвеждането на метод или методи на Общността за изчисляване на годишния лихвен процент;
   като имат предвид, че с цел въвеждането на този унифициран метод е желателно да се изведе единна математическа формула за изчисляване на годишния лихвен процент и за определяне на компонентите на кредитния разход, които се използват при изчисляването, като се посочват онези от разходите, които не трябва да бъдат взети предвид;
   като имат предвид, че приложение II от Директива 87/102/ЕИО въвежда математическа формула за изчисляване на годишния лихвен процент и че член 1а, параграф 2 от посочената директива предвижда допълнителните задължения да бъдат изключени при изчисляването на „общите разходи на кредита за потребителя“;
   като имат предвид, че по време на даден преходен период три години, считано от 1 януари 1993 г., на държавите-членки, които преди 1 март 1990 г. са прилагали закони, които позволяват използването на друга математическа формула за изчисляване на годишния лихвен процент, е разрешено да продължат да прилагат такива закони;
   като имат предвид, че Комисията е представила доклад на Съвета, който позволява на базата на придобития опит да се прилага единна математическа формула на Общността за изчисляване на годишния лихвен процент;
   като имат предвид, че тъй като нито една държава-членка не е прилагала член 1а, параграф 3 от Директива 87/102/ЕИО, с който определени разходи бяха изключени от изчислението на годишния лихвен процент в определени държави-членки, то той е станал безпредметен;
   като имат предвид, че е необходимо да се предвиди точност поне до първия знак след десетичната запетая;
   като имат предвид, че се предполага, че една година има 365 дни или 365,25 дни, или (за високосните години) 366 дни, 52 седмици или 12 стандартни месеца; като има предвид, че се предполага, че един стандартен месец има 30,41666 дни;
   като имат предвид, че е желателно потребителите да могат да разпознават използваните термини в различните държави-членки за посочване на годишния лихвен процент;
   като имат предвид, че е уместно незабавно да се проучи до каква по-нататъшна степен е необходимо да се хармонизират компонентите на разходите на потребителския кредит с цел да се постави европейският потребител в позиция, от която да направи по-добро сравнение между годишни лихвени проценти, предложени от институциите в различните държави-членки, като по този начин се гарантира хармоничното функциониране на вътрешния пазар,
   ПРИЕХА НАСТОЯЩАТА ДИРЕКТИВА:
   Член 1
   Директива 87/102/ЕИО се изменя, както следва:

               а)

               член 1а, параграф 1, буква а) се заменя със следния текст:

                           —

                           в гръцката езикова версия на директивата:

                              „Το συνολικό ετήσιο πραγματικό ποσοστό επιβάρυνσης που εξισώνει σε ετήσια βάση τις παρούσες αξίες του συνόλου των τρεχουσών ή μελλοντικών υποχρεώσεων (δανείων, εξοφλήσεων και επιβαρύνσεων) που έχουν αναληφθεί από το δανειστή και το (δανειζόμενο) καταναλωτή, υπολογίζεται σύμφωνα με το μαθηματικό τύπο που παρατίθεται στο παράρτημα ΙΙ.“,

                           —

                           в английската езикова версия на директивата:

                              „The annual percentage rate of charge which shall be that rate, on an annual basis which equalises the present value of all commitments (loans, repayments and charges), future or existing, agreed by the creditor and the borrower, shall be calculated in accordance with the mathematical formula set out in Annex II.“

               б)

               член 1а, параграф 3 се заличава;

               в)

               член 1а, параграф 5 се заличава;

               г)

               член 3 се заменя със следния текст:
               „Без да се засяга Директива 84/450/ЕИО на Съвета от 10 септември 1984 г. за сближаване на законовите, подзаконовите и административните разпоредби на държавите-членки относно заблуждаващата реклама (5), и за правилата и принципите, прилагани по отношение на непочтената реклама, всяка реклама или всяка оферта, която е изложена в търговските помещения, в които дадено лице предлага кредит или предлага да уреди кредитно споразумение и в които се посочва лихвата или всякаква друга цифра, отнасяща се до стойността на кредита, трябва също така да включва и декларация за годишния лихвен процент посредством представителен пример, ако не се използват никакви други средства.

               д)

               приложение II се заменя с текста на приложение I по-долу;

               е)

               приложение III се заменя с текста на приложение II по-долу.

         Член 2
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от две години след влизането в сила на настоящата директива. Те незабавно информират Комисията за това.
   Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива.
   Член 3
   Адресати на настоящата директива са държавите-членки.

      Съставено в Брюксел на 16 февруари 1998 година.

            За Европейския парламент

            Председател

         J. M. GIL-ROBLES

            За Съвета

            Председател

         J. CUNNINGHAM

      (1)  ОВ С 235, 13.8.1996 г., стр. 8, и

      ОВ С 137, 3.5.1997 г., стр. 9.

      (2)  ОВ С 30, 30.1.1997 г., стр. 94.

      (3)  Становище на Европейския парламент от 20 февруари 1997 г. (ОВ С 85, 17.3.1997 г., стр. 108), Обща позиция на Съвета от 7 юли 1997 г. (ОВ С 284, 19.9.1997 г., стр. 1) и Решение на Европейския парламент от 19 ноември 1997 г. Решение на Съвета от 18 декември 1997 г.

      (4)  ОВ L 42, 12.2.1987 г., стр. 48. Директива, изменена с Директива 90/88/ЕИО (ОВ L 61, 10.3.1990 г., стр. 14).

      (5)  ОВ L 250, 19.9.1984 г., стр. 17. Директива, последно изменена с Директива 97/55/ЕО (ОВ L 280, 23.10.1997 г., стр. 18.“;
   ПРИЛОЖЕНИЕ I

         „ПРИЛОЖЕНИЕ II
         ОСНОВНО УРАВНЕНИЕ, ИЗРАЗЯВАЩО ЕКВИВАЛЕНТНОСТТА НА ЗАЕМИТЕ, ОТ ЕДНА СТРАНА, И ПОГАСЯВАНИЯТА И ТЕЖЕСТИТЕ, ОТ ДРУГА

         Значение на букви и символи:

                     К

                     е номерът на даден заем;

                     K′

                     номерът на погасяване или на плащане на разноските;

                     АК

                     размерът на заема К;

                     А′К′

                     размерът на погасяването К′;

                     Σ

                     представлява дадена сума;

                     m

                     е номерът на последния заем;

                     m′

                     номерът на последното погасяване или плащане на разноските;

                     tК

                     интервалът, изразен в години и части от година, между датата на заем № 1 и онези на следващите заеми № 2 до m;

                     tК′

                     интервалът, изразен в години и части от година, между датата на заем № 1 и онези на погасяванията или плащанията на разноските с № 1 до m′;

                        i

                     лихвеният процент, който може да бъде изчислен (било чрез алгебричен метод, било чрез последователни приближения, било чрез компютърна програма), когато другите условия в уравнението са известни от договора или от другаде.

               Забележки:

                     а)

                     Сумите, плащани и от двете страни по различно време, не е задължително да бъдат равни и не е задължително да бъдат плащани на равни интервали.

                     б)

                     Началната дата е тази на първия заем.

                     в)

                     Интервалите между датите, използвани при изчисляването, се изразяват в години или в части от година. Предполага се, че една година има 365 дни или 365,25 дни, или (за високосните години) 366 дни, 52 седмици или 12 стандартни месеца. Предполага се, че един стандартен месец има 30,41666 дни (тоест 365/12).

                     г)

                     Резултатът от изчисляването се изразява с точност поне до първия знак след десетичната запетая. Когато се закръглява до конкретен знак след десетичната запетая, се прилага следното правило:
                     Ако цифрата на стотните след десетичната запетая е по-голяма или равна на 5, то цифрата на десетите се увеличава с единица.

                     д)

                     Държавите-членки предвиждат прилаганите методи за решаване да водят до резултат, равен на този, представен в приложение III.“

   ПРИЛОЖЕНИЕ II

         „ПРИЛОЖЕНИЕ III
         ПРИМЕРИ ЗА ИЗЧИСЛЯВАНЕ
         А.   ИЗЧИСЛЯВАНЕ НА ГОДИШНИЯ ЛИХВЕН ПРОЦЕНТ НА БАЗАТА НА ЕДНА КАЛЕНДАРНА ГОДИНА (ЕДНА ГОДИНА = 365 ДНИ (ИЛИ 366 ДНИ ЗА ВИСОКОСНИТЕ ГОДИНИ)
         Първи пример
         Сумата по заема: S = 1 000 ECU на 1 януари 1994 г.
         Погасява се с едно плащане от 1 200 ECU, направено на 1 юли 1995 г., т.е. година и половина или 546 дни (= 365 + 181) след датата на заема.
         Уравнението е следното:
         или:

                     =

                     1,2

                     1 + i

                     =

                     1,1296204

                     i

                     =

                        0,1296204

               Тази сума ще бъде закръглена до 13 % (или 12,96 %, ако е предпочетена точност до втория знак след десетичната запетая).
         Втори пример
         Сумата по заема е S = 1 000 ECU, но кредиторът удържа 50 ECU за административни разходи, така че в действителност заемът възлиза на 950 ECU; погасяването на 1 200 ECU, както и в първия пример, се извършва отново на 1 юли 1995 г.
         Уравнението е следното:
         или

                     =

                     1,263157

                     1 + i

                     =

                     1,169026

                     i

                     =

                        0,169026

               Тази сума ще бъде закръглена на 16,9 %.
         Трети пример
         Сумата по заема е 1 000 ECU на 1 януари 1994 г., погасими на две вноски по 600 ECU всяка, изплатени съответно след една и след две години.
         Уравнението е следното:

         То се решава по алгебричен начин и се получава i = 0,1306623, закръглено на 13,1 % (или 13,07 % с точност до втория знак след десетичната запетая).
         Четвърти пример
         Сумата по заема е S = 1 000 ECU на 1 януари 1994 г. и размерите за изплащане от кредитополучателя са:

                     След три месеца (0,25 година/90 дни):

                     272 ECU

                     След шест месеца (0,5 година/181 дни):

                     272 ECU

                     След дванадесет месеца (1 година/365 дни):

                     544 ECU

                     Общо:

                     1 088 ECU

               Уравнението е следното:

         Това уравнение позволява i да бъде изчислено чрез последователни приближения, които могат да бъдат програмирани на джобен калкулатор.
         Резултатът е i = 0,13226, закръглено на 13,2 % (или 13,23 % с точност до втория знак след десетичната запетая).
         Б.   ИЗЧИСЛЯВАНЕ НА ГОДИШНИЯ ЛИХВЕН ПРОЦЕНТ НА КОМИСИОНАТА НА ОСНОВАТА НА ЕДНА СТАНДАРТНА ГОДИНА (ЕДНА ГОДИНА = 365 ДНИ ИЛИ 365,25 ДНИ, 52 СЕДМИЦИ ИЛИ ДВАНАДЕСЕТ СТАНДАРТНИ МЕСЕЦА)
         Първи пример
         Сумата по заема е S = 1 000 ECU.
         Тя се погасява с едно плащане от 1 200 ECU, извършено 1,5 години (т.е. 1,5 × 365 = 547,5 дни, 1,5 × 365,25 = 547,875 дни, 1,5 × 366 = 549 дни, 1,5 × 12 = 18 месеца или 1,5 × 52 = 78 седмици) след датата на заема.
         Уравнението е следното:

         или

            = 1,21 + i= 1,129243
         i= 0,129243
         Тази сума ще бъде закръглена на 12,9 % (или на 12,92 % с точност до втория знак след десетичната запетая).
         Втори пример
         Сумата по заема е S = 1 000 ECU, но кредиторът удържа 50 ECU за административни разходи, така че заемът в действителност възлиза на 950 ECU; погасяването на 1 200 ECU, както и в първия пример, се извършва отново 1,5 година след датата на заема.
         Уравнението е следното:

         или

            = 1,2631571 + i= 1,168526
         i=
         0,168526
         Тази сума ще бъде закръглена на 16,9 % (или на 16,85 % с точност до втория знак след десетичната запетая).
         Трети пример
         Сумата по заема е S = 1 000 ECU, погасими на две вноски по 600 ECU всяка, изплатени съответно след една и след две години.
         Уравнението е следното:

         То се решава по алгебричен начин и се получава i = 0,13066, закръглено на 13,1 % (или на 13,07 % с точност до втория знак след десетичната запетая).
         Четвърти пример
         Сумата по заема е S = 1 000 ECU и размерите за изплащане от кредитополучателя са:

                     След три месеца
                     (0,25 година/13 седмици/91,25дни/91,3125дни):

                     272 ECU

                     След шест месеца
                     (0,5 година/26 седмици/182,5 дни/182,625 дни):

                     272 ECU

                     След дванадесет месеца
                     (1 година/52 седмици/365 дни/365,25 дни):

                     544 ECU

                     Общо:

                     1 088 ECU

               Уравнението е следното:

         Това уравнение позволява i да бъде изчислено чрез последователни приближения, които могат да бъдат програмирани на джобен калкулатор.
         Резултатът е i = 0,13185, който ще бъде закръглен на 13,2 % (или 13,19 % с точност до втория знак след десетичната запетая).“


title: Директива 1999/26/ЕО на Комисията от 20 април 1999 година за привеждане в съответствие с техническия прогрес на Директива 93/94/ЕИО на Съвета относно мястото за монтиране на задната регистрационна табела на двуколесни и триколесни моторни превозни средства (текст от значение за ЕИП)

text:
Важна правна забележка

|

31999L0026

Официален вестник n° L 118 , 06/05/1999 стр. 0032 - 0035 специално чешко издание глава 07 том 004 стр. 288  - 291 специално испанско издание глава 07 том 004 стр. 288  - 291 специално унгарско издание глава 07 том 004 стр. 288  - 291 специално литвийско издание глава 07 том 004 стр. 288  - 291 LV.ES глава 07 том 004 стр. 288  - 291 MT.ES глава 07 том 004 стр. 288  - 291 PL.ES глава 07 том 004 стр. 288  - 291 SK.ES глава 07 том 004 стр. 288  - 291 специално словенско издание глава 07 том 004 стр. 288  - 291

		19990420Директива 1999/26/ЕО на Комисиятаот 20 април 1999 годиназа привеждане в съответствие с техническия прогрес на Директива 93/94/ЕИО на Съвета относно мястото за монтиране на задната регистрационна табела на двуколесни и триколесни моторни превозни средства(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 92/61/ЕИО на Съвета от 30 юни 1992 г. относно типовото одобрение на двуколесни и триколесни моторни превозни средства [1], изменена с Акта за присъединяване на Австрия, Финландия и Швеция, и по-специално член 16 от нея,като взе предвид Директива 93/94/ЕИО на Съвета от 29 октомври 1993 г. относно мястото за монтиране на задната регистрационна табела на двуколесни и триколесни моторни превозни средства [2], и по-специално член 3 от нея,(1) като има предвид, че Директива 93/94/ЕИО е една от специалните директиви, които регулират процедурата за типово одобрение на Общността, въведена с Директива 92/61/ЕИО; като има предвид че разпоредбите на Директива 92/61/ЕИО относно системите, компонентите и обособените технически възли на превозното средство, следователно, се прилагат към споменатата директива;(2) като има предвид, че техническият напредък позволява привеждането в съответствие на Директива 93/94/ЕИО на Съвета с техническия прогрес; като има предвид, че за да се осигури правилното функциониране на системата по типово одобрение като цяло, е необходимо да се изяснят или допълнят определени разпоредби на горепосочената директива;(3) като има предвид, че за целта е необходимо да се приведат в съответствие разпоредбите, които се отнасят до условията за натоварване на превозните средства при измерване на наклона, както и тези, които се отнасят до мястото за монтиране на заден регистрационен номер на четириколки, снабдени с каросерия, както и да се разположи фигура 1 според действителното положение на превозното средство по време на изпитанията и да се определят по-добре някои позовавания към информационния документ;(4) като има предвид, че предвидените в настоящата директива мерки са съгласувани със становището на Комитета за привеждане в съответствие с техническия прогрес, създаден с член 13 на Директива 70/156/ЕИО [3] на Съвета, последно изменена с Директива 98/91/ЕО на Европейския парламент и на Съвета [4],ПРИЕ НАСТОЯЩАТА ДИРЕКТИВА:Член 1Приложението към Директива 93/94/ЕИО се изменя в съответствие с приложението към настоящата директива.Член 21. Считано от 1 януари 2000 г., държавите-членки не могат, на основания, свързани с мястото за монтиране на задната регистрационна табела на двуколесни и триколесни моторни превозни средства:- да отказват, по отношение на двуколесни и триколесни моторни превозни средства, да издават типово одобрение ЕО, нито- да забраняват регистрацията, продажбата или пускането в движение на двуколесни или триколесни моторни превозни средства,когато мястото за монтиране на задната регистрационна табела отговаря на изискванията на Директива 93/94/ЕИО, както е изменена с настоящата директива.2. Считано от 1 юли 2000 г., държавите-членки отказват да издават типово одобрение ЕО за всеки вид двуколесно или триколесно моторно превозно средство на основания, свързани с мястото за монтиране на задната регистрационна табела, когато изискванията на Директива 93/94/ЕИО, както е изменена с настоящата директива, не са изпълнени.Член 31. Държавите-членки приемат и публикуват преди 31 декември 1999 г. разпоредбите, необходими, за да се съобразят с настоящата директива. Те незабавно информират Комисията за това.Те прилагат тези разпоредби, считано от 1 януари 2000 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.Член 4Настоящата директива влиза в сила на двадесетия ден след публикуването ѝ в Официален вестник на Европейските общности.Член 5Адресати на настоящата директива са държавите-членки.Съставено в Брюксел на 20 април 1999 година.За КомисиятаMartin BangemannЧлен на Комисията[1] ОВ L 225, 10.8.1992 г., стр. 72.[2] ОВ L 311, 14.12.1993 г., стр. 83.[3] ОВ L 42, 23.2.1970 г., стр. 1.[4] ОВ L 11, 16.1.1999 г., стр. 25.--------------------------------------------------19990420ПРИЛОЖЕНИЕ1. Точка 1.1. се заменя със следния текст:"1.1. За мотопеди и леки четириколки без каросерия."2. Точка 1.2. се заменя със следния текст:"1.2. За мотоциклети, триколки с максимална двигателна мощност до 15 кВт и четириколки, различни от леките четириколки без каросерия."3. Точка 1.3. се заменя със следния текст:"1.3. За триколки с максимална мощност на двигателя, надвишаваща 15 кВт, леки четириколки, снабдени с каросерия, както и четириколки, различни от леките четириколки, снабдени с каросерия."4. Точка 3.1.2. се заменя със следния текст:"3.1.2. може да бъде наклонена спрямо вертикалата не повече от 30o при ненатоварено превозно средство, когато задната равнина на регистрационния номер е обърната нагоре;".5. Точка 3.1.3. се заменя със следния текст:"3.1.3. може да бъде наклонена спрямо вертикалата не повече от 15o при ненатоварено превозно средство, когато задната равнина на регистрационния номер е обърната надолу;."6. Точка 4.1. се заменя със следния текст:"4.1. Никоя точка върху мястото за монтиране на регистрационния номер не може да е повече от 1,5 м над земята при ненатоварено състояние на превозното средство."7. Точка 5.1. се заменя със следния текст:"5.1. Никоя точка върху мястото за монтиране на регистрационния номер не може да е по-малко от 0,20 м над земята, или по-малко от радиуса на гумата над земята, когато той е по-малък от 0,20 м, при ненатоварено състояние на превозното средство."8. Фигура 1 се заменя със следната фигура:"+++++ TIFF +++++Фигура 1Ъгъл на геометрична видимост (двустенен ъгъл с хоризонтален край)"9. Допълнение 1 се заменя със следния текст:""19990420Допълнение 1Информационен документ за мястото за монтиране на задната регистрационна табела на тип двуколесно или триколесно моторно превозно средство(прилага се към заявлението за типово одобрение на компонент, когато се подава отделно от заявлението за типово одобрение на превозно средство)№ на заявление (даден на заявителя): …Заявлението за типово одобрение на компонент по отношение мястото за монтиране на задната регистрационна табела на тип двуколесно или триколесно моторно превозно средство трябва да съдържа информацията, предвидена в приложение II към Директива 92/61/ЕИО на Съвета, част А, раздели:- 0.1,- 0.2,- от 0.4 до 0.6,- 2.2,- 2.2.1,- 9.6,- 9.6.1""--------------------------------------------------


title: Директива 2013/64/ЕС на Съвета от 17 декември 2013 година за изменение на директиви 91/271/ЕИО и 1999/74/ЕО на Съвета и на директиви 2000/60/ЕО, 2006/7/ЕО, 2006/25/ЕО и 2011/24/ЕС на Европейския парламент и на Съвета във връзка с изменението на статуса на Майот по отношение на Европейския съюз

text:
               28.12.2013

               BG

               Официален вестник на Европейския съюз

               L 353/8

      ДИРЕКТИВА 2013/64/ЕС НА СЪВЕТА

   от 17 декември 2013 година
   за изменение на директиви 91/271/ЕИО и 1999/74/ЕО на Съвета и на директиви 2000/60/ЕО, 2006/7/ЕО, 2006/25/ЕО и 2011/24/ЕС на Европейския парламент и на Съвета във връзка с изменението на статуса на Майот по отношение на Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 349 от него,
   като взе предвид предложението на Европейската комисия,
   след предаване на проекта на законодателния акт на националните парламенти,
   като взе предвид становището на Европейския парламент (1),
   като взе предвид становището на Европейския икономически и социален комитет (2),
   след консултация с Комитета на регионите,
   в съответствие със специална законодателна процедура,
   като има предвид, че:

               (1)

               С Решение 2012/419/ЕС на Европейския съвет (3) Европейският съвет реши да измени статуса на Майот по отношение на Съюза, считано от 1 януари 2014 г. От тази дата Майот ще престане да бъде отвъдморска страна или територия и ще стане най-отдалечен регион на Съюза по смисъла на член 349 и член 355, параграф 1 от Договора за функционирането на Европейския съюз (ДФЕС) (наричан по-долу „Майот“). Вследствие на това изменение в правния статус на Майот правото на Съюза ще се прилага спрямо Майот от 1 януари 2014 г. Предвид особената структурна социална и икономическа ситуация в Майот в редица области следва да се установят определени специални мерки.

               (2)

               Целесъобразно е да се вземе под внимание особената ситуация в Майот по отношение състоянието на околната среда, което трябва да бъде значително подобрено за постигане на целите за опазване на околната среда, предвидени в правото на Съюза, за което се изисква допълнително време. С оглед на постепенното подобряване на околната среда следва да бъдат приети конкретни мерки в рамките на конкретни срокове.

               (3)

               С оглед изпълнение на изискванията на Директива 91/271/ЕИО на Съвета (4) в Майот е необходимо да се предприемат мерки, които да гарантират, че агломерациите са съоръжени с канализационни системи за градски отпадъчни води. Тези мерки налагат извършването на инфраструктурни дейности, които следва да спазват подходящи административни процедури и процедури по планиране, както и създаването на системи за измерване и мониторинг на зауствани градски отпадъчни води. Поради особената структурна и икономическа ситуация на Майот на Франция следва да се предостави достатъчно дълъг срок, позволяващ спазването на изискванията.

               (4)

               В областта на селското стопанство, във връзка с Директива 1999/74/ЕО на Съвета (5) се отбелязва, че в Майот кокошките носачки се отглеждат в неуголемени клетки. С оглед на значителните инвестиции и подготвителната работа, необходима за подмяна на неуголемените клетки с уголемени клетки или алтернативни системи, е необходимо прилагането на забраната за ползване на неуголемени клетки да се отложи за срок от 48 месеца, считано от 1 януари 2014 г. С цел предотвратяване нарушения на конкуренцията яйцата, добити от предприятия, които използват неуголемени клетки, следва да се продават само на местния пазар на Майот. С цел да се улесни извършването на необходимите проверки произведените в неуголемени клетки яйца следва да носят специална маркировка.

               (5)

               Що се отнася до Директива 2000/60/ЕО на Европейския парламент и на Съвета (6), правилното изпълнение на посочената директива по отношение на плановете за управление на речните басейни изисква Франция да приеме и въведе планове за управление, съдържащи технически и административни мерки за постигане на добро състояние на водите и за предотвратяване влошаването на всички повърхностни водни обекти. Предвид особената структурна и икономическа ситуация в новия най-отдалечен регион Майот следва да се предостави достатъчно дълъг срок за приемането и прилагането на такива мерки.

               (6)

               По отношение на Директива 2006/7/ЕО на Европейския парламент и на Съвета (7) за спазване на изискванията на посочената директива са необходими значителни подобрения в сегашното състояние на повърхностните води в Майот. Качеството на водите за къпане зависи пряко от пречистването на градските отпадъчни води и разпоредбите от Директива 2006/7/ЕО могат постепенно да бъдат спазени едва когато агломерациите, които влияят върху качеството на градските отпадъчни води, започнат да спазват изискванията на Директива 91/271/ЕИО. Ето защо трябва да се приемат конкретни срокове, за да се даде възможност на Франция да спази стандартите на Съюза по отношение на качеството на водите за къпане в Майот като нов най-отдалечен регион и предвид особената структурна и икономическа ситуация в Майот.

               (7)

               В областта на социалната политика следва да се вземат предвид трудността да се спазва Директива 2006/25/ЕО на Европейския парламент и на Съвета (8) в Майот, считано от 1 януари 2014 г. Предвид преобладаващо особената му структурна и икономическа ситуация в Майот не съществуват технически съоръжения за прилагането на мерките, необходими за спазването на посочената директива по отношение на изкуствените оптични лъчения. Поради това е целесъобразно на Франция да се предостави дерогация от някои от разпоредбите на посочената директива до 31 декември 2017 г., при условие че в Майот няма подобни съоръжения и че не се засягат основните принципи на защита и превенция в областта на здравето и безопасността на работниците.

               (8)

               С оглед осигуряване на високо ниво на защита на здравето и безопасността на работниците на работното им място следва да се предвиди провеждането на консултации със социалните партньори, да се сведат до минимум рисковете, произтичащи от дерогациите и засегнатите работници да се възползват от засилено наблюдение на здравето. Важно е срокът на дерогацията да бъде възможно най-кратък. Следователно националните мерки за дерогация следва да подлежат на ежегоден преглед и следва да се отменят веднага след отпадането на обстоятелствата, които са ги обосновавали.

               (9)

               Що се отнася до Директива 2011/24/ЕС на Европейския парламент и на Съвета (9), нейното транспониране налага известен брой адаптации за осигуряване на непрекъснатост на обслужването и предоставяне на информация на пациентите. Поради това е целесъобразно на Франция да се предостави допълнителен срок от 30 месеца, считано от 1 януари 2014 г., за да въведе в сила разпоредбите, необходими за спазването на посочената директива по отношение на Майот.

               (10)

               Ето защо директиви 91/271/ЕИО, 1999/74/ЕО, 2000/60/ЕО, 2006/7/ЕО, 2006/25/ЕО и 2011/24/ЕС следва да бъдат съответно изменени,

         ПРИЕ НАСТОЯЩАТА ДИРЕКТИВА:
   Член 1
   Изменения на Директива 91/271/ЕИО
   Директива 91/271/ЕИО се изменя, както следва:

               1)

               В член 3 се вмъква следният параграф:
               „1a.   Чрез дерогация от параграф 1, първа и втора алинея, по отношение на Майот като най-отдалечен регион по смисъла на член 349 от Договора за функционирането на Европейския съюз (наричан по-долу „Майот“) Франция следи за това всички агломерации да са съоръжени с канализационни системи за градски отпадъчни води:

                           —

                           най-късно до 31 декември 2020 г. за агломерациите, чийто ЕЖ е над 10 000, които ще обхванат поне 70 % от количествата отпадъчни води, генерирани в Майот;

                           —

                           най-късно до 31 декември 2027 г. за агломерациите, чийто ЕЖ е над 2 000.“.

               2)

               В член 4 се вмъква следният параграф:
               „1a.   Чрез дерогация от параграф 1, по отношение на Майот Франция следи за това градските отпадъчни води, които влизат в канализационните системи, преди заустването им да са подложени на вторично пречистване или на друга равностойна обработка:

                           —

                           най-късно до 31 декември 2020 г. за агломерациите с ЕЖ над 15 000, които заедно с агломерациите, посочени в член 5, параграф 2а, ще обхванат най-малко 70 % от количествата отпадъчни води, генерирани в Майот;

                           —

                           най-късно до 31 декември 2027 г. за агломерациите, чийто ЕЖ е над 2 000.“.

               3)

               В член 5 се вмъква следният параграф:
               „2a.   Чрез дерогация от параграф 2, по отношение на Майот Франция следи за това градските отпадъчни води, които влизат в канализационните системи, преди заустването им в чувствителни зони да са подложени на по-строго пречистване от предвиденото в член 4 най-късно до 31 декември 2020 г. за агломерациите с ЕЖ над 10 000, които заедно с агломерациите, посочени в член 4, параграф 1а, ще обхванат най-малко 70 % от количествата отпадъчни води, генерирани в Майот.“.

               4)

               В член 7 се добавя следната алинея:
               „Чрез дерогация от първа алинея, по отношение на Майот срокът, определен в същата алинея, е 31 декември 2027 г.“.

               5)

               Член 17 се изменя, както следва:

                           а)

                           в параграф 1 се добавя следната алинея:
                           „Чрез дерогация от първа алинея, по отношение на Майот Франция изготвя програма за изпълнение на настоящата директива най-късно до 30 юни 2014 г.“;

                           б)

                           в параграф 2 се добавя следната алинея:
                           „Чрез дерогация от първа алинея, по отношение на Майот Франция предоставя на Комисията информациите във връзка с програмата най-късно до 31 декември 2014 г.“.

         Член 2
   Изменение на Директива 1999/74/ЕО
   В член 5 на Директива 1999/74/ЕО се добавя следният параграф:

      „3.   Чрез дерогация от параграф 2, в Майот като най-отдалечен регион по смисъла на член 349 от Договора за функционирането на Европейския съюз (наричан по-долу „Майот“) кокошките носачки могат да продължават да бъдат отглеждани в клетки, посочени в настоящата глава до 31 декември 2017 г.
      От 1 януари 2014 г. в Майот не могат да се строят или пускат в употреба за първи път клетки от вида, посочен в настоящата глава.
      Яйцата, добити от стопанствата, в които кокошките носачки се отглеждат в клетки от вида, посочен в настоящата глава, се продават само на местния пазар на Майот. Яйцата и техните опаковки са ясно обозначени със специална маркировка, с цел осъществяване на необходимите проверки. До 1 януари 2014 г. на Комисията се изпраща ясно описание на тази специална маркировка.“.

   Член 3
   Изменения на Директива 2000/60/ЕО
   Директива 2000/60/ЕО се изменя, както следва:

               1)

               Член 4 се изменя, както следва:

                           а)

                           в параграф 1 се добавя следната алинея:
                           „По отношение на Майот като най-отдалечен регион по смисъла на член 349 от Договора за функционирането на Европейския съюз (наричан по-долу „Майот“) срокът по буква a), подточка ii), буква а), подточка iii), буква б), подточка ii) и буква в) е 22 декември 2021 г.“;

                           б)

                           в параграф 4 уводното изречение се заменя със следното:
                           „Сроковете, установени в параграф 1, могат да бъдат удължавани с оглед на поетапното постигане на целите за водни обекти, за които е доказано, че липсва по-нататъшно влошаване на състоянието, при условие че са спазени всички изброени по-долу условия: “.

               2)

               Член 11 се изменя, както следва:

                           а)

                           в параграф 7 се добавя следната алинея:
                           „По отношение на Майот сроковете, посочени в първа алинея, са съответно 22 декември 2015 г. и 22 декември 2018 г.“;

                           б)

                           в параграф 8 се добавя следната алинея:
                           „По отношение на Майот срокът, посочен в първа алинея, е 22 декември 2021 г.“.

               3)

               Член 13 се изменя, както следва:

                           а)

                           в параграф 6 се добавя следната алинея:
                           „По отношение на Майот срокът, посочен в първа алинея, е 22 декември 2015 г.“;

                           б)

                           в параграф 7 се добавя следната алинея:
                           „По отношение на Майот срокът, посочен в първа алинея, е 22 декември 2021 г.“.

         Член 4
   Изменения на Директива 2006/7/ЕО
   Директива 2006/7/ЕО се изменя, както следва:

               1)

               Член 5 се изменя, както следва:

                           а)

                           в параграф 2 се добавя следната алинея:
                           „По отношение на Майот като най-отдалечен регион по смисъла на член 349 от Договора за функционирането на Европейския съюз (наричан по-долу „Майот“) срокът, посочен в първа алинея, е 31 декември 2019 г.“;

                           б)

                           в параграф 3 се добавя следната алинея:
                           „По отношение на Майот срокът, посочен в първа алинея, е 31 декември 2031 г.“.

               2)

               В член 6, параграф 1 се добавя следната алинея:
               „По отношение на Майот срокът, посочен в първа алинея, е 30 юни 2015 г.“.

               3)

               В член 13, параграф 2 се добавя следната алинея:
               „По отношение на Майот срокът, посочен в първа алинея, е 30 юни 2014 г.“.

         Член 5
   Изменение на Директива 2006/25/ЕО
   В Директива 2006/25/ЕО се вмъква следният член:

      „Член 14а
      1.   Без да се засягат основните принципи на защита и превенция в областта на здравето и безопасността на работниците, на Франция се предоставя дерогация до 31 декември 2017 г. от прилагането на разпоредбите, необходими за изпълнение на изискванията на тази директива в Майот като най-отдалечен регион по смисъла на член 349 от Договора за функционирането на Европейския съюз (наричан по-долу „Майот“), доколкото за това прилагане са необходими специфични технически съоръжения, каквито няма в Майот.
      Първа алинея не се прилага към задълженията, предвидени в член 5, параграф 1 от настоящата директива, нито към разпоредбите на настоящата директива, които отразяват общите принципи, определени в Директива 89/391/ЕИО.
      2.   Всички дерогации от настоящата директива, които произтичат от прилагането на мерки, съществуващи към 1 януари 2014 г., или от приемането на нови мерки, се предшестват от консултации със социалните партньори в съответствие с националното право и практика. Такива дерогации се прилагат при условия, които, като се вземат предвид конкретните обстоятелства в Майот, гарантират, че произтичащите от тях рискове за работниците са сведени до минимум и че засегнатите работници се ползват от засилено наблюдение на здравето.
      3.   Националните мерки за дерогация подлежат на ежегоден преглед след консултация със социалните партньори и се отменят веднага, след отпадането на обстоятелствата, които са ги обосновавали.“.

   Член 6
   Изменение на Директива 2011/24/ЕС
   В член 21 от Директива 2011/24/ЕС се добавя следният параграф:

      „3.   Чрез дерогация от параграф 1, първо изречение, Франция въвежда в сила законовите, подзаконовите и административните разпоредби, необходими, за да се съобрази с настоящата директива по отношение на Майот като най-отдалечен регион по смисъла на член 349 ДФЕС, до 30 юни 2016 г.“.

   Член 7
   Транспониране
   1.   Франция приема и публикува законовите, подзаконовите и административните разпоредби, необходими за да се съобрази с настоящата директива, както следва:

               а)

               по отношение на член 1, точки 1, 2 и 3 — до 31 декември 2018 г.;

               б)

               по отношение на член 1, точка 5 — до датите, посочени съответно в букви а) и б) от него;

               в)

               по отношение на член 2 — до 1 януари 2014 г.;

               г)

               по отношение на член 3, точка 1 — до 31 декември 2018 г.;

               д)

               по отношение на член 3, точки 2 и 3 — до датите, посочени в тях;

               е)

               по отношение на член 4, точка 1, буква а) — до 31 декември 2018 г.;

               ж)

               по отношение на член 4, точка 1, буква б) — до 30 юни 2021 г.;

               з)

               по отношение на член 4, точки 2 и 3 — до датите, посочени в тях;

               и)

               по отношение на член 5 — до 1 януари 2014 г., освен ако Франция не използва възможността, предвидена в същия член;

               й)

               по отношение на член 6 — до 30 юни 2016 г.

         Франция незабавно съобщава на Комисията текста на тези разпоредби.
   Когато Франция приема тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от Франция.
   2.   Франция съобщава на Комисията текста на основните разпоредби от националното право, което тя приема в областта, уредена с настоящата директива.
   Член 8
   Влизане в сила
   Настоящата директива влиза в сила на 1 януари 2014 г.
   Член 9
   Адресати
   Адресат на настоящата директива е Френската република.

      Съставено в Брюксел на 17 декември 2013 година.

            За Съвета

            Председател

         L. LINKEVIČIUS

      (1)  Становище от 12 декември 2013 г. (все още непубликувано в Официален вестник).

      (2)  ОВ C, 341, 21.11.2013, стp. 97.

      (3)  Решение 2012/419/ЕС на Европейския съвет от 11 юли 2012 г. за изменение на статута на Майот по отношение на Европейския съюз (ОВ L 204, 31.7.2012 г., стр. 131).

      (4)  Директива 91/271/ЕИО на Съвета от 21 май 1991 г. за пречистването на градските отпадъчни води (ОВ L 135, 30.5.1991 г., стр. 40).

      (5)  Директива 1999/74/ЕО на Съвета от 19 юли 1999 г. за установяване на минимални изисквания за защитата на кокошки носачки (ОВ L 203, 3.8.1999 г., стр. 53).

      (6)  Директива 2000/60/ЕО на Европейския парламент и на Съвета от 23 октомври 2000 г. за установяване на рамка за действията на Общността в областта на политиката за водите (ОВ L 327, 22.12.2000 г., стр. 1).

      (7)  Директива 2006/7/ЕО на Европейския парламент и на Съвета от 15 февруари 2006 г. за управление качеството на водите за къпане и за отмяна на Директива 76/160/ЕИО (ОВ L 64, 4.3.2006 г., стр. 37).

      (8)  Директива 2006/25/ЕО на Европейския парламент и на Съвета от 5 април 2006 г. относно минималните изисквания за здраве и безопасност, свързани с експозицията на работниците на рискове, дължащи се на физически агенти (изкуствени оптични лъчения) (Деветнадесета специална директива по смисъла на член 16, параграф 1 от Директива 89/391/ЕИО) (ОВ L 114, 27.4.2006 г., стр. 38).

      (9)  Директива 2011/24/ЕС на Европейския парламент и на Съвета от 9 март 2011 г. за упражняване на правата на пациентите при трансгранично здравно обслужване (ОВ L 88, 4.4.2011 г., стр. 45).


title: Директива (ЕС) 2015/2060 на Съвета от 10 ноември 2015 година за отмяна на Директива 2003/48/ЕО относно данъчното облагане на доходи от спестявания под формата на лихвени плащания

text:
               18.11.2015

               BG

               Официален вестник на Европейския съюз

               L 301/1

         ДИРЕКТИВА (ЕС) 2015/2060 НА СЪВЕТА
   от 10 ноември 2015 година
   за отмяна на Директива 2003/48/ЕО относно данъчното облагане на доходи от спестявания под формата на лихвени плащания
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 115 от него,
   като взе предвид предложението на Европейската комисия,
   след предаване на проекта на законодателния акт на националните парламенти,
   като взе предвид становището на Европейския парламент,
   като взе предвид становището на Европейския икономически и социален комитет,
   в съответствие със специална законодателна процедура,
   като има предвид, че:

               (1)

               Въз основа на консенсуса, постигнат на заседанието на Европейския съвет на 20 юни 2000 г., за това, че за целите на данъчното облагане съществена информация следва да бъдe обменянa на възможно най-широка основа, Директива 2003/48/ЕО на Съвета (1) се прилага в държавите-членки от 1 юли 2005 г. с цел да се даде възможност доходът от спестявания под формата на лихвени плащания, извършени в една държава-членка към бенефициери, които са местни физически лица за данъчни цели в друга държава-членка, да бъде облаган с данъци ефективно в съответствие със законодателството на последната държава-членка, като по този начин се елиминират нарушенията в движението на капитали между държавите-членки, които биха били несъвместими с вътрешния пазар.

               (2)

               Предизвикателствата в световен мащаб, свързани с трансграничните данъчни измами и отклонението от данъчно облагане, са основен повод за загриженост в целия свят и в рамките на Съюза. Националните данъчни приходи намаляват значително поради доходите, които не се декларират и не се облагат с данъци. На 22 май 2013 г. Европейският съвет приветства полаганите усилия в рамките на Г- 8, Г- 20 и Организацията за икономическо сътрудничество и развитие (ОИСР) за разработването на световен стандарт.

               (3)

               Директива 2011/16/ЕС на Съвета (2) предвижда задължителен автоматичен обмен на определена информация между държавите-членки. Тя предвижда и постепенно разширяване на нейния обхват с включването на нови категории доходи и капитал за целите на борбата срещу трансграничните данъчни измами и отклонението от данъчно облагане.

               (4)

               На 9 декември 2014 г. Съветът прие Директива 2014/107/ЕС (3), с която измени Директива 2011/16/ЕС като разшири обхвата на задължителния автоматичен обмен на информация, така че да включва по-широк обхват от доходи в съответствие със световния стандарт, публикуван от Съвета на ОИСР през юли 2014 г., и се постигна съгласуван, последователен и всеобхватен подход за целия ЕС при автоматичния обмен на информация за финансови сметки в рамките на вътрешния пазар.

               (5)

               Директива 2014/107/ЕС като цяло е с по-широк обхват, отколкото Директива 2003/48/ЕО и предвижда, че в случай на припокриване на обхвата предимство имат разпоредбите на Директива 2014/107/ЕС. Все още са налице остатъчни случаи, в които се прилага единствено Директива 2003/48/ЕО. Тези остатъчни случаи са следствие от някои малки различия в подхода между двете директиви, както и от различните специфични освобождавания. В тези ограничени случаи прилагането на Директива 2003/48/ЕО би довело до двойни стандарти за докладване в рамките на Съюза. Незначителните ползи от запазването на такова двойно докладване биха били по-малки в сравнение с разходите.

               (6)

               На 21 март 2014 г. Европейският съвет прикани Съвета да гарантира, че съответното законодателство на Съюза е изцяло съобразено с новия единен световен стандарт за автоматичен обмен на информация, разработен от ОИСР. Освен това, при приемането на Директива 2014/107/ЕС Съветът прикани Комисията да представи предложение за отмяна на Директива 2003/48/ЕО и да съгласува отмяната на тази директива с датата на прилагане, посочена в Директива 2014/107/ЕС при надлежно отчитане на дерогацията, предвидена в нея по отношение на Австрия. Следователно Директива 2003/48/ЕО следва да продължи да се прилага за Австрия за допълнителен едногодишен период. В светлината на позицията, приета от Съвета, отмяната на Директива 2003/48/ЕО е необходима, за да се избегне дублирането на задълженията за докладване и за да се спестят разходи както за данъчните администрации, така и за икономическите оператори.

               (7)

               Съгласно Директива 2014/48/ЕС на Съвета (4) държавите-членки приемат и публикуват до 1 януари 2016 г. законовите, подзаконовите и административните разпоредби, необходими за да се съобразят с посочената директива. Държавите-членки трябва да прилагат тези разпоредби, считано от 1 януари 2017 г. С отмяната на Директива 2003/48/ЕО отпада необходимостта от транспонирането на Директива 2014/48/ЕС.

               (8)

               За да се гарантира безпроблемното осъществяване на автоматичното докладване на информация за финансови сметки, отмяната на Директива 2003/48/ЕО следва да се прилага от същата дата като датата на прилагане на мерките, посочена в Директива 2014/107/ЕС.

               (9)

               Независимо от отмяната на Директива 2003/48/ЕО, информацията, събрана от агентите по плащанията, икономическите оператори и държавите-членки преди датата на отмяната, следва да се обработва и предава съгласно първоначално предвиденото и задълженията, възникнали преди тази дата, следва да бъдат изпълнени.

               (10)

               По отношение на данъка при източника, удържан в рамките на преходния период, посочен в Директива 2003/48/ЕО, с оглед защитата на придобитите права на бенефициерите, държавите-членки следва да продължат да предоставят данъчен кредит или възстановявания съгласно първоначално предвиденото и следва да издават сертификати при поискване, с които бенефициерите да могат да гарантират, че не им е удържан данък при източника.

               (11)

               Следва да се вземе предвид фактът, че поради структурни различия на Австрия е предоставена дерогация съгласно Директива 2014/107/ЕС, която ѝ позволява да отложи прилагането на посочената директива с една година до 1 януари 2017 г. Въпреки това при приемането на Директива 2014/107/ЕС Австрия съобщи, че няма да се възползва изцяло от дерогацията. Вместо това Австрия трябва да обменя информация до септември 2017 г., макар и по ограничен набор от сметки, като в същото време продължава да прилага дерогацията в останалите случаи. Поради това следва да се предвиди специална разпоредба, за да се гарантира, че Австрия и установените в нея агенти по плащанията и икономически оператори продължават да прилагат разпоредбите на Директива 2003/48/ЕО през периода на дерогацията, с изключение на сметките, за които се прилага Директива 2014/107/ЕС.

               (12)

               Настоящата директива зачита основните права и съблюдава принципите, които са признати по-конкретно в Хартата на основните права на Европейския съюз, включително правото на защита на личните данни, и нищо в настоящата директива не намалява, нито премахва тези права.

               (13)

               Тъй като целта на настоящата директива, по-конкретно отмяната на Директива 2003/48/ЕО с временните изключения, необходими за защитата на придобитите права и за вземане предвид на дерогацията, предоставена на Австрия по силата на Директива 2014/107/ЕС, не може да бъде постигната в достатъчна степен от държавите-членки, а поради необходимостта от уеднаквяване и ефективност може да бъде по-добре постигната на равнището на Съюза, Съюзът може да приеме мерки в съответствие с принципа на субсидиарност, уреден в член 5 от Договора за Европейския съюз. В съответствие с принципа на пропорционалност, уреден в същия член, настоящата директива не надхвърля необходимото за постигането на тази цел.

               (14)

               Поради това Директива 2003/48/ЕО следва да бъде отменена,

         ПРИЕ НАСТОЯЩАТА ДИРЕКТИВА:
   Член 1
   1.   При спазване на параграфи 2 и 3, Директива 2003/48/ЕО се отменя, считано от 1 януари 2016 г.
   2.   Без да се засяга параграф 3, следните задължения съгласно Директива 2003/48/ЕО, изменена с Директива 2006/98/ЕО на Съвета (5), продължават да се прилагат:

               а)

               задълженията на държавите-членки и на установените в тях икономически оператори съгласно член 4, параграф 2, втора алинея от Директива 2003/48/ЕО продължават да се прилагат до 5 октомври 2016 г. или докато тези задължения бъдат изпълнени;

               б)

               задълженията на агентите по плащанията съгласно член 8 от Директива 2003/48/ЕО и на държавите-членки на агентите по плащанията съгласно член 9 от Директива 2003/48/ЕО продължават да се прилагат до 5 октомври 2016 г. или докато тези задължения бъдат изпълнени;

               в)

               задълженията на държавите-членки по местожителство за данъчни цели на бенефициерите съгласно член 13, параграф 2 от Директива 2003/48/ЕО продължават да се прилагат до 31 декември 2016 г.;

               г)

               задълженията на държавите-членки по местожителство за данъчни цели на бенефициерите съгласно член 14 от Директива 2003/48/ЕО, по отношение на удържаните при източника данъци през 2016 г. и предходни години, продължават да се прилагат, докато тези задължения бъдат изпълнени.

         3.   Директива 2003/48/ЕО, изменена с Директива 2006/98/ЕО, продължава да се прилага по отношение на Австрия до 31 декември 2016 г., с изключение на следните задължения:

               а)

               задълженията на Австрия и свързаните с тях задължения съгласно член 12 от Директива 2003/48/ЕО на установените в нея агенти по плащанията и икономически оператори, които продължват да се прилагат до 30 юни 2017 г. или докато тези задължения бъдат изпълнени;

               б)

               задълженията на Австрия и установените в нея икономически оператори по член 4, параграф 2, втора алинея от Директива 2003/48/ЕО, които продължават да се прилагат до 30 юни 2017 г. или докато тези задължения бъдат изпълнени;

               в)

               задълженията на Австрия и свързаните с тях задължения на агентите по плащанията, установени в нея, произтичащи пряко или непряко от процедурите, предвидени в член 13 от Директива 2003/48/ЕО, които продължават да се прилагат до 30 юни 2017 г. или докато тези задължения бъдат изпълнени.

         Независимо от първа алинея, Директива 2003/48/ЕО, изменена с Директива 2006/98/ЕО, няма да се прилага след 1 октомври 2016 г. за лихвени плащания по отношение на сметки, за които задълженията за докладване и комплексна проверка, включени в приложения I и II към Директива 2011/16/ЕС, са изпълнени и за които Австрия е съобщила посредством автоматичния обмен на информация, посочен в член 8, параграф 3а от Директива 2011/16/ЕС, в рамките на крайния срок, предвиден в член 8, параграф 6, буква б) от Директива 2011/16/ЕС.
   Член 2
   Настоящата директива влиза в сила на двадесетия ден след деня на публикуването ѝ в Официален вестник на Европейския съюз.
   Член 3
   Адресати на настоящата директива са държавите-членки.

      Съставено в Брюксел на 10 ноември 2015 година.

            За Съвета

            Председател

         P. GRAMEGNA

      (1)  Директива 2003/48/ЕО на Съвета от 3 юни 2003 г. относно данъчното облагане на доходи от спестявания под формата на лихвени плащания (ОВ L 157, 26.6.2003 г., стр. 38).

      (2)  Директива 2011/16/ЕС на Съвета от 15 февруари 2011 г. относно административното сътрудничество в областта на данъчното облагане и за отмяна на Директива 77/799/ЕИО (ОВ L 64, 11.3.2011 г., стр. 1).

      (3)  Директива 2014/107/ЕС на Съвета от 9 декември 2014 г. за изменение на Директива 2011/16/ЕС по отношение на задължителния автоматичен обмен на информация в областта на данъчното облагане (ОВ L 359, 16.12.2014 г., стр. 1).

      (4)  Директива 2014/48/ЕС на Съвета от 24 март 2014 г. за изменение на Директива 2003/48/ЕО относно данъчното облагане на доходи от спестявания под формата на лихвени плащания (ОВ L 111, 15.4.2014 г., стр. 50).

      (5)  Директива 2006/98/ЕО на Съвета от 20 ноември 2006 година за адаптиране на някои директиви в областта на данъчното облагане поради присъединяването на България и Румъния (ОВ L 363, 20.12.2006 г., стр. 129).